Ако обаче дадено лице през седмицата работи далече от дома си и се прибира в семейното жилище през уикенда, за негово обичайно местопребиваване се приема семейното жилище, без значение дали работното му място е в друго населено място в рамките на същата държава или извън нея.
 б)
 За обичайно местопребиваване на обучаващите се в училища за основно и средно образование, които са далече от дома си през учебната година, и без оглед на това колко често се връщат в семейното си жилище, се приема семейното жилище (без оглед на това дали учат в друго населено място в рамките на същата държава или извън нея).
 в)
 За обичайно местопребиваване на обучаващите се в колеж или университет далече от дома се приема адресът, на който те са регистрирани през учебната година, без значение дали местопребиваването е институция (като например интернат) или частна квартира, и без оглед на това дали те следват в друго населено място в рамките на същата държава или извън нея. Изключение от това са случаите, в които мястото на следване се намира в същата държава, в който случай за обичайно местопребиваване може да се приеме семейното жилище.
 г)
 Дадена институция може да се разглежда като обичайно местопребиваване на всеки един от нейните обитатели, които към момента на преброяването са живели или най-вероятно ще живеят в нея в продължение на поне 12 месеца.
 д)
 Общото правило във връзка с мястото, на което лицето прекарва по-голямата част от дневния период на почивка, се прилага и по отношение на военнослужещи на наборна военна служба и кадри на въоръжените сили, които живеят в казарми или военни лагери.
 е)
 За обичайно местопребиваване на бездомни или безпризорни лица, номади, скитници и лица без обичайно местопребиваване се приема местонахождението им към момента на преброяването.
 ж)
 За обичайно местопребиваване на деца, които имат две различни места на пребиваване (чиито родители например са разведени), се приема мястото, където детето прекарва по-голямата част от времето. Когато детето прекарва равни периоди от време с двамата родители, за обичайно местопребиваване се приема мястото, на което то се намира в нощта на преброяването, или като алтернативна възможност — домакинството, където е законното или регистрираното пребиваване на детето.
 з)
 Включват се моряци на търговски кораби и рибари, които обичайно пребивават в държавата, но към момента на преброяването са в морето (включително тези, които нямат друго местопребиваване освен своите помещения на борда на кораба).
 и)
 Включват се лица, които може да са с незаконен или нерегистриран престой, както и търсещи убежище лица и лица, които са поискали или са получили статут на бежанец или подобни видове международна закрила, при условие че отговарят на критериите за обичайно местопребиваване в държавата. Намерението не е тези лица да бъдат разграничени от останалите, а по-скоро да се гарантира, че няма да бъдат изпуснати при преброяването.
 й)
 Включват се деца, родени през последните дванадесет месеца преди референтния за преброяването момент и чиито семейства обичайно пребивават в държавата към референтния за преброяването момент.
 к)
 Включват се лица, чийто престой в страната (действителен и/или планиран) е точно една година.
 Военни, военноморски